Борис Младенов-Young
Сутрин се събуждам с две желания…

chitanka.info

Сутрин се събуждам с две желания:

за интимност полът ме зове,

ала ме разяждат колебания —

гладен съм, припадам за кафе.

Без проблем стомахът надделява.

А какъв съпруг бях като млад!

Любехме се сутрин до забрава

без да чувствам жажда, нито глад.

В кухнята след кратко размишление

се примъквам с вълчи апетит.

Там ме чака царско угощение

и от мирис на кафе опит,

аз блаженствам с лакомства голями,

а в забрава глъхне любовта ми!

Сидни, Австралия — 2010 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.